  Анжелика Тихонова корреспондент 2021-тӥ ар пумозь Шаркан ёросысь эмъюртэ ультразвукен диагностика лэсьтыны (УЗИ) выль аппарат пуктозы. Со сяна, рентген-аппарат, флюорограф но маммограф ваёзы, ивортӥз элькунысь тазалыкез утёнъя министерстволэн пресс-службаез. Вань ужан тӥрлыкез «Модернизация первичного звена здравоохранения» программа улсын вуттозы Ми та программалы туж шумпотӥськом. Азьлоез тӥрлыкмы 2007-тӥ арысен ужаз, валамон, со зол вужмемын но воштэмез кулэ каре вал ни. Модернизацияя программая ми туэ 6 выль санитарной машинаос но басьтӥм Ирина Семёнова, Шаркан ёрос эмъюртысь валтӥсь эмчилэсь ужъёссэ быдэсъясьАли эмъюртын диагностикая ёзэтэз тупатъян ужъёс мыно. Вужзэ ужан тӥрлыксэс поттӥзы ини, лэсьтӥськисьёс электроезъёсты, вентиляциез выльдон бордын тыршо. Рентген-кабинетъёсын нимысьтыз покрытизэ воштозы, выжъёссэ тупатъялозы. Бӧрысь выль аппаратъёсты пуктозы но лицензия басьтозы. Калыкез выль тӥрлыкен ар пумысен учкыны кутскозы 2021-тӥ арын Удмуртиын «Модернизация первичного звена здравоохранения» программа улсын оглом 508,9 миллион манет тыр 48 огмет эм техникаез воштыны чакламын. Тодэ вайытом, федерал ӵектос улсын туэ элькунысь 30 эмъюртъёсты рос-прос тупатъялозы.  Тегъёс: Тазалык Шаркан Удмуртия эмъяськонниос  